SA junior hokkievroue het stywe loting in Wêreldbekertoernooi | Maroela Media
Suid-Afrika is een van die 16 spanne wat van Donderdag af in Santiago, Chili, aan die Junior Wêreldbekertoernooi vir vroue deelneem – en hul wenkanse is maar eina omdat hulle onder meer in 'n besonder moeilike groep geloot is.
Suid-Afrika is saam met Chili, Engeland en Australië in groep C en speel hul eerste wedstryd Donderdag teen die Aussies.
Die SA o. 21-span het vroeër vanjaar as 'n span aan die nuwe (senior) HPL-liga as die Namakwaland Daisies deelgeneem en nie 'n enkele wedstryd gewen nie. Daar kan maar net gehoop word dat die span mekaar sedertdien beter leer ken en aansienlik verbeter het.